క్రైం: తల్లిని చంపిన తనయుడు - ActionCutOk
క్రైం: తల్లిని చంపిన తనయుడు
May 14, 2019 May 14, 2019 Yagna crime news, murder
నెల్లిమర్ల: కడుపులోకి దిగిన మద్యం కింద మానవత్వం, మమకారం సమాధి అయిపోయాయి. ఉన్మాదిలా మారిపోయాడు. తాగుడుకు డబ్బులు ఇవ్వలేదని వెంటపడి మరీ ఇటుకరాయితో కొట్టి కన్నతల్లిని కడతేర్చాడు ఈ కసాయి కొడుకు. సోమవారం జరిగిన ఈ అమానుష సంఘటనకు నెల్లిమర్ల నగర పంచాయతీ గ్రామం వేదికయింది.
స్థానిక నిక మండల పరిషత్‌ కార్యాలయం పక్కనే ఓ గుడిసెలో జలుమూరు గౌరమ్మ(65) అనే వృద్దురాలు ఒంటరిగా ఉంటోంది. స్థానిక మిమ్స్‌ ఆసుపత్రి క్యాంటీన్‌లో పని చేకుంటూ కాలం వెళ్లదీస్తోంది.ఆమె రెండో కొడుకు శ్రీను రోజూ తాగొచ్చి డబ్బుల కోసం తల్లితో గొడవ పడేవాడు.
సోమవారం ఉదయం 11 గంటల సమయంలో వచ్చి డబ్బులు కావాలని తల్లి గౌరమ్మను అడిగాడు. ఆమె లేవు పొమ్మన్నది. దీంతో డబ్బులు లేవంటావా అంటూ తల్లిని ఇష్టమొచ్చినట్లు కొట్టడం ప్రారంభించాడు. ఉన్మాదిలా మారిన కొడుకు నుంచి తప్పించుకుని అక్కడే ఉన్న పంప్ హౌస్‌ దగ్గరకు పరుగులు తీసింది. గేటు వేసి ఉండడంతో పక్కకు తిరిగేసరికి శ్రీనుకు దొరికిపోయింది.
అతను విసిరిన ఇటుకరాయి ఆమె తలకు బలంగా తగలడంతో తీవ్రగాయమై అక్కడికక్కడే కుప్పకూలిపోయింది. ఈ దుర్ఘటనపై ఆమె పెద్దకొడుకు పోతురాజు ఫిర్యాదు చేయగా పోలీసులు హుటహుటిన అక్కడికి చేరుకుని విచారణ ప్రారంభించారు. గౌరమ్మ మృతదేహాన్ని జిల్లా కేంద్ర ఆసుపత్రికి శవపరీక్ష కోసం తరలించారు. నిందితుడు శ్రీను పోలీసుల ఆదుపులో ఉన్నాడు.
kraim: tallini champina tanayudu - ActionCutOk
kraim: tallini champina tanayudu
May 14, 2019 May 14, 2019 Yagna crime news, murder
nellimarla: kadupuloki digina madyam kinda maanavatvam, mamakaram samadhi aipoyayi. unmadila maripoyadu. taaguduku dabbulu ivvaledani ventapadi mari itukaraayitho kotti kannatallini kadaterchadu ee kasai koduku. somavaram jarigina ee amanusha sanghatanaku nellimarla nagara panchaayatii graamam vedikayindi.
sthaanika nika mandala parishathna kaaryaalayam pakkane oo gudiselo jalumuru gouramma(65) ane vrudduraalu ontarigaa untondi. sthaanika mimmes aasupatri cantinello pani chekuntu kaalam velladeestoondi.aame rendo koduku srinu roojoo taagochi dabbula kosam tallitho godava padevaadu.
somavaram udayam 11 gantala samayamlo vachi dabbulu kaavaalani talli gourammanu adigaadu. aame levu pommannadi. deentho dabbulu levantava antuu tallini ishtamochinatlu kottadam praarambhinchaadu. unmadila maarina koduku nunchi tappinchukuni akkade unna pump house daggaraku parugulu teesindi. getu vesi undadamtho pakkaku tirigesariki srinuku dorikipoyindi.
atanu visirina itukarayi aame talaku balangaa tagaladamtho teevragaayamai akkadikakkade kuppakulipoyindi. ee durghatanapai aame peddakoduku poturaju firyaadu cheyagaa poliisulu hutahutina akkadiki cherukuni vichaarana praarambhinchaaru. gouramma mrutadehaanni jilla kendra aasupatriki savapareeksha kosam taralinchaaru. ninditudu srinu polisula aadupulo unnaadu.